《初阳台》
宋代·董嗣杲

宝山山顶结芙蓉，方士凌虚几御风。
日月光华含吐异，云萍踪迹往来空。
石盘草子粘深碧，土级苔花剥碎红。
侧近又将精舍展，蓬瀛有路直能通。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。